Johann T’Serclaes von Tilly
<s>Johan Cerklas fon Tili (; februar 1559—30. april 1632) je bio vojskovođa, koji je komandovao snagama Svetog rimskog carstva tokom Tridesetogodišnjeg rata.</s><s>Bio je jedan od dva glavna komandanta snaga Svetog rimskog carstva.</s><s>Uglavnom je komandovao snagama Katoličkog saveza.</s><s>U ratu je ostvario seriju pobeda protiv protestantskih snaga u Bohemiji i Nemačkoj, a posle i u Danskoj.</s><s>Međutim kasnije je poražen od vojske, koju je predvodio švedski kralj Gustav II Adolf.</s>

<s>Rane godine 
Rođen je u zamku Tili, blizu Nivela, u današnjoj Belgiji, a tada Španskoj Nizozemskoj.</s><s>Rođen je u katoličkoj porodici, a posle jezuitske škole u Kelnu odlazi u špansku vojsku sa 15 godina i bori se protiv holanskih snaga, koje su se pobunile tokom Osamdesetogodišnjeg rata.</s><s>Učestvovao je u uspešnoj opsadi Antverpena 1585. godine.</s>

<s>Posle toga učestvuje 1600. kao plaćenik u ratu protiv Turaka u Mađarskoj i Transilvaniji.</s><s>Brzim unapređenjima postaje maršal za 5 godina.</s>

<s>Rat u Bohemiji 
Postao je 1610. komandant Katoličkog saveza, koji je bio pod političkim vodstvom Maksimilijana I Bavarskog.</s><s>Svoje vojnike je trenirao španskom tercio sistemu, po kome su mušketire podržavali redovi strelaca.</s><s>Sa 25.000 vojnika postigao je značajne pobede tokom Tridesetogodišnjeg rata protiv Fridriha V Palatinskog.</s>

<s>Postiže i odlučnu pobedu u bici kod Bile Hore 8. novembra 1620. godine.</s><s>Njegova vojska je bila dobro istrenirana, tako da su samo za dva sata borbe probili neprijateljske linije.</s><s>Polovina neprijateljske vojske je bila ubijena ili zarobljena, a gubici katoličke vojske su bili samo oko 700 ljudi.</s><s>Posle bitke Prag je pao u roku od nekoliko dana.</s>

<s>Rat u Nemačkoj 
Krenuo je zapadno, u Nemačku i poražen je u bici kod Mingolshajma 27. aprila 1622. godine.</s><s>Posle toga udružuje se sa čuvenim španskim generalom Gonzalo de Kordobom.</s><s>Zajednički pobeđuju u bici kod Vimfena i bici kod Hehsta.</s><s>Hajdelberg zauzimaju 19. septembra 1622. nakon 11 sedmica opsade.</s>

<s>Protestanski vođa Kristijan Braunšvajg je bio poražen kod Hehsta, ali ponovo je skupio vojsku od 15.000 vojnika.</s><s>Fon Tili pobeđuje i tu vojsku u bici kod Štatlona.</s><s>Neprijateljska vojska je izgubila 13.000 vojnika i 50 visokih oficira.</s><s>Posle toga gotovo je okončan svaki otpor u Nemačkoj, a Bohemija se potpuno predaje 1623.</s>

<s>U rat ulazi 1625. danski kralj Kristijan IV Danski, da bi zaštitio protestantizam u Nemačkoj, a i da bi imao ugled kao glavni vođa severne Evrope.</s><s>Fon Tili se borio sa Dancima u bici kod Lutera 26. avgusta 1626. godine.</s><s>Visoko disciplinovana katolička pešadija je probila neprijateljske linije, uništavajući pola danske vojske.</s><s>Zbog tih pobeda i pobeda, koje je ostvario Albreht fon Valenštajn, Danska je bila prinuđena da traži mir.</s><s>Sklopljen je sporazum u Libeku i Danska se povukla iz rata.</s>

<s>Balans snaga u Evropi je bio narušen, pa u rat 1630. ulazi Švedska pod vodstvom briljantnog kralja i vojskovođe Gustava II Adolfa.</s><s>Gustav Adolf je pre toga u ratovima sa Poljskom pokušavao da stekne dominaciju nad Baltikom.</s><s>Gustav Adolf je prozvan ocem modernog ratovanja.</s><s>Mnoge njegove inovacije su postepeno uvedene u ratovanje.</s>

<s>Masakr u Magdeburgu</s>

<s>Dok je Gustav Adolf bio u Berlinu i pokušavao da pravi saveze sa vođama severne Nemačke, dotle je Johan Cerklas fon Tili opsedao Magdeburg, koji je obećao da će pomoći Švedsku.</s><s>Opsada je počela 20. marta 1631. godine.</s><s>Opsadom je komandovao Gotfrid Papenhajm, a von Tili je ratovao drugdje.</s><s>Posle dva meseca opsade i nakon što je Frankfurt na Odri pao u ruke Šveđana, Papenhajm je uspio uveriti von Tilija da mu dade pojačanja za napad na grad.</s><s>Sa 40.000 vojnika započeli su napad 20. maja 1631. godine.</s>

<s>Nakon osvajanja grada vojnici ubijaju 25.000 do 30.000 stanovnika Magdenburga, a grad je potpuno spaljen.</s>

<s>Rat protiv Šveđana 
Posle Magdenburga Johan Cerklas fon Tili sukobljava se sa Gustavom Adolfom blizu Lajpciga u bici kod Brajtenfelda 17. septembra 1631. godine.</s><s>U bici je Gustav Adolf uspio da veštim manevrima nadmudri fon Tilija.</s><s>Johan Cerklas fon Tili je izgubio 13.000 vojnika u toj bici.</s><s>Švedsko manevrisanje i precizna brza artiljerijska paljba naterala je Tilijevu vojsku u paniku i beg.</s>

<s>Šveđani posle toga svuda napreduju.</s><s>Johan Cerklas fon Tili je ranjen dok je pokušavao da spreči da Šveđani pređu u Bavarsku preko reke Leh.</s>

<s>Umro je od tetanusa 15 dana kasnije u Ingolštatu 30. aprila 1632. godine.</s>

<s>Njemački vojskovođe
Biografije, Tridesetogodišnji rat</s>

